CVO-Skool Orania | Orania Beweging
Orania CVO-skool is deel van die Bo-Karoo Kampus op Orania. Orania CVO-skool is ŉ onafhanklike skool en is deel van die Beweging vir Christelike Volkseie Onderwys.
Orania CVO-skool bied klassikale onderrig aan leerlinge. Die skool bedien leerlinge van kleuters tot graad 12. Orania CVO-skool het ŉ wye vakkeuse van gr 10-12 en hul matrieks word geëvalueer deur die IEB (Independent Examination Board). Van gr 1-9 word leerplanne gevolg wat tred hou met die KABV van die Departement van Basiese Onderwys. Bybelonderrig is ŉ verpligte vak vir leerlinge en hulle word ook daarin geëvalueer.
Op kultuurgebied word daar in BCVO verband meegeding. Dit sluit in: Bybelkennis, drama, musiek, redenaars, beeldende kuns en literêre werk.
Op sportgebied word aan atletiek, rugby, netbal, skaak, landloop en krieket deelgeneem. Dit vind plaas in CVO-ligas.
Die Opvoedingsraad van die skool het hom ten doel gestel om binne die afsienbare toekoms ŉ skool van 500 leerlinge daar te stel. Groei vind steeds plaas en die leerlingtal is tans op 251 leerlinge.
Orania CVO-skool strewe daarna om die beste Christelike Afrikaner skool in die Bo-Karoo te word. Hulle probeer die leuse van die BCVO te leef: Tot Eer van God en ter wille van ons kinders.
Kontak: Johan de Klerk, skoolhoof: 083 407 1440, skoolhoof@oraniacvo.co.za